armvectores/hy_wikipedia_2023 huggingface dataset:
Լանդենսբերգ

Լանդենսբերգ (գերմ.՝ Landensberg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 679 մարդ (ըստ 2010 թվականի դեկտեմբերի 31-ի) ։ Տարածքը կազմում է 7,95 կմ²։ Պաշտոնական կոդ՝ 09 7 74 151։


== Ծանոթագրություններ ==
Էլլա Տարունց

Էլլա Տարունց (դեկտեմբերի 10, 1971(1971-12-10)), հայ երգիչ, հեռուստադերասան, լրագրող և երգահան։


== Կենսագրություն ==
1989 թվականին ավարտել է Հրազդանի Օրբելյանի անվան թիվ 13 միջնակարգ դպրոցը։ 1992-1996 թվականներին սովորել է Երևանի Առնո Բաբաջանյանի անվան երաժշտա-մանկավարժական ուսումնարանի դասական վոկալի բաժնում։ Սովորել է նաև լրագրություն։ 
1994-1996 թվականներին «Զրուցակից» թերթում աշխատել է որպես լրագրող։ «Հայ FM» ռադիոկայանում վարել է «Լիալուսին» հաղորդումը։ 
Թողարկել է 3 ձայնասկավառակ, որոնց երգերի ամբողջական հեղինակը ինքն է։ Ունի նկարահանված 9 տեսահոլովակ։
Որպես դերասանուհի՝ նկարահանվել է «Եռաչափ սեր» սերիալում, և «Ֆուլ հաուս» սիթքոմում։ 
Տարունցն ունի 1 որդի։


== Ծանոթագրություններ ==
Զաբժե

Զաբժե (լեհ.՝ Zabrze  [ˈzabʐɛ], , գերմ.՝ Hindenburg O.S.), քաղաք Լեհաստանում։ Վերինսիլեզյան ագլոմերացիայի մասն է։ Բնակչությունը կազմում է 190, 6 մարդ։
Զաբժեն առաջին անգամ հիշատակվել է XIII դարում, որպես գյուղ։ Ուշ միջնադարից սկսած Պյաստով դինաստիայի իշխանները հրավիրել են այստեղ գերմանացի վերաբնակիչների։ Զաբժեն ժառանգվել է ավստրիական Գաբսբուրգներից և բռնակցվել է Պրուսիային XVIII դարում։ Եղել է հանքարդյունաբերության կենտրոն Գերմանական կայսրությունում։ 1922 թվականին ստացել է քաղաքի կարգավիճակ։
1915 թվականին վերանվանվել է Գինդենբուրգ գեներալ-ֆերդմարշալ Պաուլ ֆոն Հինդենբուրգի անունով։ Այդ նոր անվանումը օգտագործվել է մինչև 1945 թվականի մայիսի 29-ը։ Այն ժամանակ, երբ քաղաքը դարձել է Լեհաստանի մասը, հին անվանումը վերադարձվել է, իսկ մնացած գերմանացիներին արտաքսել են ըստ Պոստդամի կոնֆերանսի։
Ինչպես մյուս քաղաքները այս խտաբնակ տարածքներում, Զաբժեն նույնպես խոշոր արդյունաբերական կենտրոն է̀̀̀̀̀՝ ապակու, սննդի արդյունաբերության և այլն։


== Գեղատեսիլ վայրերը ==
Մունիցիպալ բոսաբանական այգի


== Ծանոթագրություններ ==
Սոկոլաց (համայնք)

Անվան այլ կիրառումների համար տե՛ս՝ Սոկոլաց (այլ կիրառումներ)Սոկոլաց համայնք (սերբ.՝ Општина Соколац), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը համարվում է Սոկոլաց քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 12 607 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 96 բնակավայր, որոնց թվում է Սոկոլաց քաղաքը։


== Ծանոթագրություններ ==


== Արտաքին հղումներ ==
Սոկոլաց համայնքի պաշտոնական կայքէջը
1986 թվականի բռնցքամարտի աշխարհի առաջնություն

1986 թվականի բռնցքամարտի աշխարհի առաջնությունը տեղի է ունեցել  Ռինոյում (Նևադա, ԱՄՆ) մայիսի 8-ից մինչև 18 ընկած ժամանակահատվածում։ Առաջնությանը մասնակցել է 38 երկրի 235 բռնցքամարտիկ։


== Հաղթողներ և մրցանակակիրներ ==


== Թիմեր ==


== Ծանոթագրություններ ==


== Արտաքին հղումներ ==
Полные результаты(անգլ.)
Տարոն գավառի պատմական հուշարձանները

Տարոն գավառի պատմական հուշարձանները. Տարոնը եղել է պատմական Տուրուբերան նահանգի գլխավոր գավառը և կենտրոնական դիրք ուներ։ Այս պատճառով էլ Տուրուբերանը հայտնի է եղել «Տարոնի աշխարհ» անունով։
Տարոնի կենտրոնը Մուշ քաղաքն է, որը մեր բանահյուսության օրրաններից մեկն է եղել։
Տարոնը գտնվելով Տուրուբերանի կենտրոնական մասում, շրջապատված էր Սասուն, Սալնո ձոր, Բզնունիք, Հարք, Ապահունիք, Հաշտեանք, Ասպակունիք գավառներով։


== Սուրբ Կարապետի վանքը ==

Սուրբ Կարապետի վանքը գտնվում է Մուշ քաղաքից դեպի հյուսիս-արևմուտք, Քարքե կոչվող լեռան լանջին։ Նա ամենագեղեցիկն ու ամենաընդարձակն է եղել գավառական վանքերից։
Սուրբ Կարապետը միայն մի եկեղեցի կամ տաճար չէ, այլ մի քանի տաճարների ամբողջություն, որոնք կազմում են սրբավայրերի, մի խումբ։
Վանքը կառուցվել է 4-րդ դարում։ Ըստ ավանդության հիմնել է Գրիգոր Լուսավորիչը և նրա մահից հետո նրա մարմինը ամվափվել է ս. Կարապետ կոչված մատուռի տակ։ Սուրբ Կարապետի վանքից դեպի Մուշի դաշտը բացվում է մի գեղեցիկ տեսարան, հեռվում երևում են դաշտի եզրում ընկած լեռները և Տավրոսի շղթան։


== Առաքելոց վանքը ==

Առաքելոց վանքը գտնվում է Մուշ քաղաքից մոտ տասը կիլոմետր հեռավորության վրա, հարավ-արևելք, Տավրոսի շղթայի երկու կատարների միջև ընկած, Տիրնկատար կամ Ծիրնկատար կոչվող լեռան լանջին՝ մի գեղատեսիլ վայրում։ Վանքը ամբողջությամբ պատրաստվել է սրբատաշ քարերից։
Մուշի մյուս վանքերի նման Առաքելոց վանքը ևս հայտնի է եղել մի քանի անունով. ընդհանրապես կոչվել է Առաքելոց վանք։ Սակայն համանուն մյուս վանքերից տարբերելու համար անվանվել է Մուշի Առաքյալք կամ Երկոտասան վանք։ Այսինքն տասներկու առաքելոց վանք։


== Աղբյուրներ ==
Կ.Մ. Ավետիսյան, Ա.Ա. Ավետիսյան, Հայրենագիտական էտյուդներ։ «Սովետական գրող» հրատարակչություն, Երևան, 1979
2+1

Վաղն ամեն ինչ կսկվի նորից (ֆր.՝ Demain tout commence), ռեժիսոր Հյուգո Ժելենի ֆրանսիա-բրիտանական կատակերգություն, որը 2013 թվականին մեքսիկական «Հրահանգներ չեն առաջարկվել» ֆիլմի վերաթողարկումն է։


== Սյուժե ==
Գործողությունները սկսվում են Ֆրանսիայի ծովափին։ Գլխավոր հերոսը վայելում է կյանքը՝ համատեղելով հանգիստը և աշխատանքը։ Առավոտյան նրան արթնացնում են զբոսանավում, որտեղ նա աշխատում է, և տալիս են 3 ամսական մի աղջնակի և ասում, որ աղջիկը նրանն է։ Ստանալով տաքսիի վճարը կինը անհետանում է։ Արդյունքում Սամուելը մեկնում է Լոնդոն՝ փնտրելու երեխայի մորը։ Մետրոյում նա հանդիպում է մի պրոդյուսերի, ով հրավիրում է նրան աշխատելու որպես կասկադյոր։ Չգտնելով երեխայի մորը՝ նա ընդունում է պրոդյուսերի առաջարկը։ 4 տարեկան հասակում աղջիկը հիվանդանում է և բուժումը չի կարողանում օգնել։ Սամուելի և Գլորիայի՝ Սամուելի դստեր կյանքում նորից հայտնվում է մայրը՝ Քրիստինը։ Նա ցանկանում էր աղջկան վերցնել և տանել ԱՄՆ՝ իր նոր զուգընկերոջ հետ։ Պարտվելով խնամակալության դատը՝ Քրիստինը պահանջում է ԴՆԹ թեստ կատարել, որը ապացուցում է, որ Գլորիան Սամուելի դուստրը չէ։ Օդանավակայանի ճանապարհին դեպի ԱՄՆ Գլորիան դուրս է փախչում տաքսիից և մնում է Սամուելի մոտ։ Նրանք տեղափոխվում են Սամուելի ծննդավայր՝ Ֆրանսիա, որտեղ էլ տեղափոխվում է նաև մայրը։ Երկու շաբաթ անց Գլորիան մահանում է։


== Դերերում ==
Օմար Սի — Սամուել
Քլեմենս Պոեզի — Քրիստին
Անտուան Բերտրան — Բերնի
Էշլի Ուոլթերս — Լոուել
Գլորիա Քոլսթոն — Գլորիա
Քլեմենտին Սելարիե — Սամանտա
Աննա Քոթիս — Միս Ափլեթոն
Ռալֆ ֆոն Բլյումենտալ — Թոմ
Բեն Հոումվուդ — Տնօրենի օգնական


== Սաունդթրեք ==


== Մարքեթինգ ==
Թրեյլերը համացանցում է հայտնվել 2016 թվականի հոկտեմբերի 17-ին։


== Ծանոթագրություններ ==
Խաչեղբայր (անձնանուն)

Անվան այլ կիրառումների համար տե՛ս՝ Խաչեղբայր (այլ կիրառումներ)Խաչեղբայր, հայկական արական անուն։ Առաջացել է հայերեն խաչ և եղբայր բառերից (Հայաստանում խաչեղբայրը կնքահոր օգնականն է՝ պսակի արարողության ժամանակ)։ Երկու անգամ հիշատակվել է 12-13-րդ դարերում և երկու անգամ էլ անթվական հիշատակարաններում։


== Գործածություններ ==
Խաչեղբայր, իր Ավետիս որդու հետ միասին 1201 թվականին մի հող են նվիրել Հոռոմոսի վանքին։
Խաչաղբայր, ոմն Դարանաղցի, 1201 թվական։
Հիշատակված է անթվական Հոռոմոսի մի արձանագրության մեջ և Բագնայրի մի արձանագրության մեջ


== Ծանոթագրություններ ==
Յաբլոնովո (գյուղ, Կրասնինսկի շրջան)

Անվան այլ կիրառումների համար տե՛ս՝ ՅաբլոնովոՅաբլոնովո (ռուս.՝ Яблоново), գյուղ Ռուսաստանի Լիպեցկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Սպրինչան

Վլադիմիր Սպրինչան (ռուս.՝ Владимир Иванович Спринчан, օգոստոսի 31, 1957(1957-08-31)), ռուս դիվանագետ։


== Կենսագրություն ==
1985 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ռումիներենին, իսպաներենին և անգլերենին։
1985 թվականից զբաղվում է դիվանագիտական գործունեությամբ։
2007 թվականից մինչև 2011 թվականը Ղազախստանում եղել է Ռուսաստանի Դաշնության դեսպանատան ավագ խորհրդական, խորհրդական-դեսպանորդ։
2013 թվականից մինչև 2017 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների երրորդ դեպարտամենտի փոխտնօրեն։
2017 թվականի հուլիսի 26-ից Բոլիվիայում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2010 թվականի մայիսի 21)
1-ին դասի արտակարգ և լիազոր դեսպանորդ (2018 թվականի փետրվարի 10)


== Ծանոթագրություններ ==


== Արտաքին հղումներ ==
МИД России
Страница посла на сайте посольства России в Боливии Archived 2020-12-02 at the Wayback Machine.
Ալտեպլազա

Ալտեպլազան (հ-ՊԱ), թրոմբոլիտիկ դեղորայք է, որը կիրառվում է ST բարձրացումով սրտամկանի ինֆարկտի, արյան ցածր ճնշման հետ ասոցացված թոքային զարկերակի թրոմբոէմբոլիայի, սուր իշեմիկ ինսուլտի և կենտրոնական երակային մուտքի սարքավորման խցանման դեպքերում։ Այն ներմուծվում է օրգանիզմ ներերակային կամ ներզարկերակային ներարկման ճանապարհով։
Այս դեղամիջոցի հաճախակի բարդություններ են համարվում արյունահոսությունները՝ հատկապես ներգանգային և աղեստամոքսային արյունահոսությունները։ Խորհուրդ չի տրվում օգտագործել գենտամիցինի նկատմամբ ալերգիկ մարդկանց կողմից։ Հղիների համար անվտանգությունը դեռևս վերջնականորեն պարզ չէ։ Սակայն որոշ հետազոտություններ խոսում են անվտանգության մասին։ Ալտեպլազան հյուսվածքային պլազմինոգենի ակտիվատորի (հ-ՊԱ) գործարանային արտադրությունն է։ Այն աշխատում է թրոմբի մեջ պլազմինոգենը վերածելով պլազմինի, այդպիսով քայքայելով այն։
Բժշկական նպատակներով օգտագործման համար ալտեպլազան հաստատվել է 1987 թվականին ԱՄՆ-ում։ Այն ներառված է Առողջապահության համաշխարհային կազմակերպության անհրաժեշտ դեղերի ցանկում, որը ներառում է առավել անվտանգ և արդյունավետ դեղերը, որոնք անհրաժեշտ են առողջապահության համակարգում։ Միացյալ Թագավորություններում ալտեպլազայով բուժումը 2018 թվականի դրությամբ արժե մոտ 864 բրիտանական ֆունտ, իսկ ԱՄՆ-ում՝ 9,197 ամերիկյան դոլար՝ 2019 թվականի դրությամբ։ 2018 թվականի նոյեմբերի 23-ին ՀՀ առողջապահության նախարարի կողմից ստորագրված հրամանով 2019 թվականի փետրվարի 1-ից ալտեպլազայով բուժումը, ինչպես նաև մեխանիկական թրոմբէկտոմիան, իրականացվում են անվճար։


== Կիրառություն ==
Ալտեպլազան հիմնականում կիրառվում է սուր իշեմիկ կաթվածի, սրտամկանի ինֆարկտի և զանգվածային թոքային էմբոլիայի ժամանակ։ Հայաստանում այն ակտիվորեն կիրառվում է մի շարք բժշկական կենտրոններում սուր կաթվածի բուժման նպատակով։


== Ազդեցության մեխանիզմ ==
Ալտեպլազան սպիտակուց քայքայող ֆերմենտ է (պրոտեազա), որը օգնում է ֆիբրինին պլազմինոգենը փոխակերպել պլազմինի։ Արյան շրջանառության հունում, երբ ալտեպլազան հանդիպում է թրոմբում գտնվող ֆիբրինին, սկսվում է քիմիական փոխակերպումների շարք և արդյունքում թրոմբոլիզ (թրոմբի քայքայում)։


== Ծանոթագրություններ ==


== Արտաքին հղումներ ==
Drug Information from the NIH
Բրատսկոե (այլ կիրառումներ)

Բրատսկոե, կարող է վերաբերել՝

Բրատսկոե - գյուղ, Ուկրաինայի Կիրովոգրադի մարզի Ալեքսանդրիայի շրջանում
Բրատսկոե - գյուղ, Ուկրաինայի Կիրովոգրադի մարզի Պետրովսկի շրջանում
Բրատսկոե - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Բրատսկոե - գյուղ, Ուկրաինայի Ղրիմի Ինքնավար Հանրապետության Պերվոմայսկի շրջանում
Բրատսկոե - գյուղ, Ուկրաինայի Սումիի մարզի Ռոմնիի շրջանում
Բրատսկոե - գյուղ, Ուկրաինայի Սումիի մարզի Տրոստյանեցի շրջանում
Բրատսկոե - գյուղ, Ուկրաինայի Սումիի մարզի Տրոստյանեցի շրջանում
Բրատսկոե - գյուղ Ռուսաստանի Օրյոլի մարզի Սվերդլովսկի շրջանի կազմում
Կաֆե դել Մար

Կաֆե դել Մար (իսպ.` «Café del Mar» թարգմանաբար «Սրճարան ծովի ափին»), սրճարան, որը գտնվում է իսպանական Իբիսա կղզու Սանտ Անտոնիո դե Պորտմանի ծովափնյա քաղաքում։ Զբոսաշրջիկների շրջանում հայտնի է իր գեղեցիկ մայրամուտներով։ Սրճարանը թողարկում է երաժշտական ալբոմներ և հավաքածուներ, որոնք հավաքվում են սրճարանի դիջեյի կողմից և իրենց մեջ ներառում են չիլաութ, լոնջ, դաունտեմպո ոճի երաժշտություններ և երգեր։


== Հղումներ ==
«Café del Mar» պաշտոնական կայքը
«Café del Mar» էջը Ֆեյսբուքում
Լուսանկարներ` մայրամուտը Կաֆե դել Մարից
(2972) Նիիլո

(2972) Նիիլո (անգլ.՝ Niilo), աստերոիդ աստերոիդների հիմնական գոտում։ Հայտնաբերվել է 1939 թվականի հոկտեմբերի 7-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,151704 ա. մ., առավելագույնը մոտենում է 1,7868 ա. մ. հեռավորության վրա և հեռանում 2,5167 ա. մ.։ Արեգակի շուրջ մեկ ամբողջական պտույտ է կատարում 1152,85 երկրային օրվա ընթացքում, իր ուղեծրով շարժվելով միջինում 0,31227 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2972) Նիիլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օմալա

Օմալա, գետակ Սև ծովի ավազանում, Իրիս գետի համակարգուսմ։ Հերիկ գետի վտակն է։ Հոսում է Օմալա գյուղի մոտով։


== Ծանոթագրություններ ==
Հերպետոֆոբիա

Հերպետոֆոբիան (հին հունարեն՝ ἑρπετόν - «սողուններ», φόβος - «վախ»), համարվում է զոոֆոբիայի տարատեսակներից, վախն է սողուններից (բացառապես օձերից և խոշոր տեսակի մողեսներից)։ Նման տեսակ ֆոբիայի դեպքեր բավականին հաճախ են հանդիպում։
Հերպետոֆոբիայով տառապող մարդկանց մոտ վախի զգացումը կարող է էապես տարբերվել։ Ոմանց մոտ օձ տեսնելիս կարող է թեթև անհարմարավետության զգացում ապրել։ Հայտնվելով նմանատիպ իրավիճակում՝ մեկ ուրիշի մոտ կարող է սաստիկ վախ սկսվել, որն էլ նրան սաստիկ նեղություն կպատժառի։ Հատկանշական է, որ որոշ դեպքերում օձի կամ մողեսի ֆոտոնկարը կարող է ավելի ուժեղ վախ առաջացնել, քան իրականում ֆիզիկական կոնտակտ ունենալը։


== Պատճառներ ==
Շատերը հերպետոֆոբիան դասում են այսպես կոչված էվոլյուցիոն ֆոբիաների տարատեսակների շարքին։ Մեր նախնիները միշտ էլ խուսափել են թունավոր օձերից։ Ժամանակի ընթացքում նման զգուշությունը կարող է այլ տեսք ստանալ. դա վախն էր՝ օձին հանդիպելուց (կամ օձի մարմին հիշեցնող ինչ-որ առարկա հանդիպելուց, մողեսի մարմնի շարժում հիշեցնող երևույթից)։
Մանուկ հասակում երեխայի համար ամենամեծ հեղինակությունները նրա ծնողներն են։ Երբ ծնողը, օձին հանդիպելիս, ուժգին կամ պանիկական վախ է ապրում, երեխան կարող է մտապահել այդ վերաբերմունքը և, մեծանալով, օձի կամ մողեսի նկատմամբ ձեռք բերել ճիշտ նույն զգացումը, ինչպես այդ անում էին նրա ծնողները։
Ավաղ, տվյալ ֆոբիայի զարգացման մեջ կարևոր տեղ է զբաղեցնում սողունների բնույթը։ Բոլոր օձերն ու մողեսները ունակ են հիանալի քողարկվել, անձայն ու աննկատ տեղաշարժվել, ներթափանցել ամենադժվարամատչելի տեղերը։ Իսկ օձերը միաժամանակ նաև լավ լողորդներ են։ Հիմնականում մարդն օձին նկատում է, երբ վերջինս գտնվում է մոտ տարածության վրա։ Նման հանկարծակիությունը սովորաբար սկսվում է ուժեղ վախով։ Նման իրավիճակում դժվար է առանց համապատասխան ռեակցիայի արագ գնահատական տալ՝ արդյոք օձը թունավոր է, թե ուշ։ Ժամանակի ընթացքում դա կարող է սովորություն դառնալ։
Որոշ մշակույթների համար հերպետոֆոբիան տրադիցիոն բնույթ է կրում և անհավասար վերագրում է ստանում։ Այսպես, Միջին Ասիայի բնակիչները ավանտաբար բոլոր օձերին համարում են թունավոր և շատ վախում են դրանցից։


== Բուժում ==
Երբեմն ոչ թունավոր օձերի ու մողեսների հետ բազում հանդիպումները թույլ են տալիս արագ և էֆեկտիվ պրծնել տվյալ վախից։ Հերպետոֆոբիայով տառապող մարդը պետք է օձի կամ մողեսի հետ  «շփման» պոլիտիվ փորձ ունենա։
Կոգնիտիվ թերապիա, պահվածքային հոգեբուժություն ֆոբիաների բուժման ամենագործուն ձևերի մեկն է։ Հաճախ օգտագործվում է սխեմատիկ դեսենսիբիլիզացում եղանակը, որն էլ թույլ է տալիս հաճախ պայքար մղել վախի զգացման դեմ։ Վերոնշյալ գործընթացի ընթացքում հիվանդը սովորում է մաքսիմալ լիցքաթափվել ինչպես նաև տվյալ մեթոդը օգտագործել կյանքում։


== Օձերի և մողեսների իրական վտանգ ==
Ռուսաստանի տարածքում գոյություն ունեն մարդու կյանքին լուրջ վտանգ սպառնող թունավոր օձերի ամենամեծ տարատեսակները։ Հատկանշական է նաև, որ օձերն առանց պատճառի մարդկանց վրա չեն հարձակվում։ Օձը կարող է խայթել մարդուն միայն այն դեպքում, երբ լուրջ և իրական վտանգ զգա իր կամ իր ձագերի նկատմամբ։ Այդ իսկ պատճառով մեծ մասամբ օձերի նման ագրեսիան արդարացվում է։ Մողեսների դեպքում ամեն ինչ ավելի հեշտ է. դրանց հետ վարվեցողության փորձը մարդկային օրգանիզմի համար ավելի հազվադեպ կարող է վնաս պատճառել։


== Տես նաև ==
Ֆոբիա
Վախ
Կոգնիտիվ թերապիա


== Ծանոթագրություններ ==


== Արտաքին հղումներ ==
Herpetophobia (անգլ.)
Ophidiophobia (անգլ.)
Պլավինիշչե (գյուղ, Ռոմնիի շրջան)

Պլավինիշչե (ուկրաիներեն՝ Плавинище), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պլավինիշչե գյուղում բնակվում էր 1 139 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներքին Հոռաթաղի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է ԼՂՀ Մարտակերտի շրջանի Ներքին Հոռաթաղ գյուղի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Բիլ Բարիլկո

Ուիլյամ «Բիլ» Բարիլկո (անգլ.՝ William «Bashin' Bill» Barilko, մարտի 25, 1927, Թիմինս, Օնտարիո, Կանադա - օգոստոսի 26, 1951, Կոկրան, Օնտարիո, Կանադա), կանադացի նախկին հոկեյիստ, պաշտպան, ուկրաինական արմատներով։ Հանդես է եկել «Տորոնտո Մեյլ Լիֆս»-ի կազմում։


== Կարիերա ==
Բիլը ծնվել է Օնտարիո նահանգի Թիմինս քաղաքում 1927 թվականի մարտի 25-ին։ 1947 թվականի փետրվարին հրավիրվել է «Տորոնտո Մեյլ Լիֆս»։ Այս թիմում հանդես է եկել մինչ ողբերգական մահը (1951 թվական)։ Բիլը իր առաջնախաղն անցկացրել է 21 համարի մարզաշապիկով, հետո փոխել 19, հետո՝ 5։ Այդ թիմում անցկացրած 5 տարիների ընթացքում նա նվաճել է 4 գավաթ։ Իր կարիերայի վերջին գոլը խփել է 1951 թվականի գավաթի եզրափակչում և թիմին բերել է հաղթանակ։


== Անհետացում և մահ ==
1951 թվականի օգոստոսի 26-ին, գավաթը հաղթելուց 4 ամիս անց, Բիլ Բարիլկոն որոշում է ընկերոջ և օդաչուի հետ մեկնել Սիլ Ռիվեր (Քվեբեկ)՝ ձկնորսության։ Հետ գալու ճանապարհին ինքնաթիռը կորել է անդամների հետ միասին։ 11 տարի անց, 1962 թվականի հունիսին, մի ուղղաթիռի վարորդ Ռոն Բոյդը հայտնաբերում է այն վայրը, որտեղ ընկել է այդ ինքնաթիռը։ Այդ ավիաողբերգության մեղավորները համարվել են անփորձ վարորդը և վատ եղանակը։
Բիլ Բարիլկոյի մահը պաշտոնապես գրանցվել է 1951 թվականի օգոստոսի 25-ը։


== Ծանոթագրություններ ==
Կուանտան

Կուանտան (մալայերեն՝ Kuantan, չինարեն՝ 关丹), քաղաք Մալայզիայի թերակղզու արևելքում, Պահանգ նահանգի մայրաքաղաքն է։


== Աշխարհագրություն ==
Գտնվում է Կուանտան գետի գետաբերանի մոտ` դրա` Հարավչինական ծով թափվելու տեղում, Սինգապուրի և Կոտա-Բարու միջև ընկած ճանապարհի մոտավորապես կեսին։


== Բնակչություն ==
Քաղաքի բնակչությունը կազմում է մոտ 608,000 մարդ, ինչը Կուանտանը դարձնում է երկրի 9-րդ ամենամեծ քաղաքը։ Էթնիկ կազմը հետևյալն է. մալայզացիներ` 57%, չինացիներ` 32%, հնդիկներ` 4%, այլ ժողովուրդներ` 7%։ Քաղաքին բնորոշ է բնակչության բարձր աճը։


== Տնտեսություն և տրանսպորտ ==
Զարգացած են սննդի, թեթև և նավթաքիմիական արդյունաբերության ճյուղերը։ Տնտեսության մեջ կարևոր դեր է խաղում նաև զբոսաշրջությունը։ Քաղաքից 15 կմ հեռավորության վրա է գտնվում Սուլթան Հաջի Ահմադ Շահ օդանավակայանը, որը կանոնավոր չվերթներ է իրականացնում Պենանգից, Կուալա Լումպուրից և Սինգապուրից։ Սեզոնային չվերթներ գործում են նաև չվերթներ Թայբեյի հետ։ Քաղաքը սպասարկում է Կուանտան նավահանգիստը։


== Տեսարժան վայրեր ==
Քաղաքի շրջակայքում կան հանգստի վայրեր, այդ թվում՝ Չենկարենգը և Թելուկ-Չեմպեդակը՝ գեղեցիկ լողափերով։ Կուանտանից ոչ հեռու՝ Պեկան փոքր քաղաքում է գտնվում սուլթան Աբու Բակարի Պահանգյան թանգարանը։ Պահանգ նահանգի մայրաքաղաքը 1955 թվականին Կուալա Լիպիսից տեղափոխվել է Կուանտան։


== Եղբայր քաղաքներ ==
 Տիբա, Ճապոնիա
 Հյուստոն, Տեխաս (նահանգ), ԱՄՆ
 Կուանտանսինգինգի, Ինդոնեզիա


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պահանգի կառավարության զբոսաշրջության պաշտոնական կայքը (անգլ.)
Նազիկ Խանջյան

Նազիկ Սարգսի Խանջյան (օգոստոսի 26, 1946(1946-08-26), Սալոնիկ, Հունաստան), հայ բուսաբան։ Կենսաբանական գիտությունների դոկտոր (1993):


== Կենսագրություն ==
Նազիկ Խանջյանը ծնվել է 1946 թվականի օգոստոսի 26-ին, Սալոնիկ (Հունաստան) քաղաքում։ 1968 թվականին ավարտել է Երևանի պետական համալսարանը։ 1991-1995 թվականներին եղել է ՀՀ բնապահպանության նախարարության հատուկ պահպանվող տարածքների բաժնի պետ։
Աշխատանքները վերաբերում են բարձրակարգ բույսերի կարգաբանության, ձևաբանության, անատոմիայի, էվոլյուցիայի, բնապահպանության, ինչպես նաև ՀՀ պահպանվող տարածքների ու էկոլոգիական կրթության հարցերին։ Հայ իրականության մեջ առաջին անգամ վերծանել է սրբալույս մեռոնի բույսերի ձեռագիր և տպագիր աղբյուրների մեկբառյա բազմալեզու ժողովրդական անունները, դրանք արտահայտել գիտական կրկնակի համարժեքներով՝ կրոնագիտության մեջ սկիզբ դնելով մեռոնագիտության զարգացմանը։


== Երկեր ==
Флора Дилижанского заповедника. Н. С. Ханджян, М. И. Шарбатян, Ереван, Амарас, 1999.
Միավորված ազգերի կազմակերպության անապատացման դեմ պայքարի կոնվենցիա այն երկրներում, որոնք ենթարկվում են լուրջ երաշտի կամ անապատացման, հատկապես Աֆրիկայում։ Թարգմ.՝ Ն. Խանջյան, Պատ. խմբ.՝ Ս. Բալոյան,  ՀՀ բնապահ. նախարարություն, Երևան, Դար, 2000։
Հայաստանի բնության հատուկ պահպանվող տարածքները։ Ն. Խանջյան, Պատ. խմբ.՝ Ս. Բալոյան, ՀՀ բնապահ. նախ., Երևան, Դար, 2001։
Հայ եկեղեցու սրբալույս մեռոնը։ Ն. Խանջյան, Ս. Գալստյան, Երևան, «Հայաստան», 2001։
Միավորված ազգերի կազմակերպության «Անապատացման դեմ պայքարի...» կոնվենցիան և դրա իրականացման գործընթացը Հայաստանում։ Ուղեցույց, հեղ.՝ Ն. Խանջյան, Պատ. խմբ.՝ Ս. Բալոյան, ՀՀ բնապահ. նախարարություն, Երևան, Դար, 2001։
Միավորված ազգերի կազմակերպության անապատացման դեմ պայքարի կոնվենցիա։ Փաստերի շարադրում, թարգմ.՝ Ն. Խանջյան, Երևան, Ա. հ., 2004:
Specially protected nature areas of Armenia. N. Khanjyan, Editor S. Baloyan, Ministry of nature protection of the Republic of Armenia. Yerevan, Tigran Mets, 2004.
Հայաստանի բնության հատուկ պահպանվող տարածքները։ Ն. Խանջյան, 2-րդ լրամշ. հրատարակչություն, Երևան, «Տիգրան Մեծ», 2004։
Հայաստանի բնության հատուկ պահպանվող տարածքներ։ Ն. Խանջյան, Ծրագրի ղեկ.՝ Ա. Համբարձումյան, նկ.՝ Ն. Բաղդասարյան, «Խազեր» էկոլոգա-մշակութային հասարակ. կազմակերպություն, Երևան, Ա. հ., 2005:
Հայաստանի բնության հատուկ պահպանվող տարածքներ։ Հեղ. դարձերեսին՝ Ն. Խանջյան, խմբ.՝ Ա. Համբարձումյան, նկ.՝ Ն. Բաղդասարյան, «Խազեր» էկոլոգա-մշակութային հասարակ. կազմակերպություն, Երևան, Ա. հ., 2006:
Խոսրովի անտառ արգելոց։ Կազմ.՝ Ն. Խանջյան, Բնության համաշխարհային հիմնադրամի հայաստանյան մասնաճյուղ, Երևան, «Վարդ» հրատարակչություն, 2009։


== Ծանոթագրություններ ==
Ռաս ալ-Խաշուֆա

Ռաս ալ-Խաշուֆա (արաբ․՝ رأس الخشوفة‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Սաֆիթայի գավառի 6 շրջաններից մեկի՝ Ռաս ալ-Խաշուֆայի շրջանի կենտրոնը։
Քաղաքը գտնվում է Տարտուս-Սաֆիտա ճանապարհին՝ 5-րդ կիլոմետրի վրա։ Շրջանի բնակչությունը 2004 թվականին հասել է 19915 մարդու։ Բնակչությունը զբաղվում է շինարարությամբ և գյուղատնտեսությամբ։ Զարգացած է այգեգործությունը, շատ են ձիթապտղի և կիտրոնազգիների պարտեզները։


== Ծանոթագրություններ ==
Չերվոնկա (գյուղ, Օվրուչի շրջան)

Չերվոնկա (ուկրաիներեն՝ Червонка), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1812 թվականին։
2001 թվականի տվյալներով Չերվոնկա գյուղում բնակվում էր 55 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 83,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոի (կոմունա)

Դոի (ֆր.՝ Dohis), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02265 .


== Բնակչություն ==
2010 թվականին բնակչությունը կազմել է 92 մարդ։


== Տնտեսություն ==
2010 թվականի տվյալներով 53 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 18-ը անգործունակ (Ակտիվության ցուցանիշը — 66,0 %, 1999 թվականին եղել է՝ 53,7%)։ 35 աշխատունակ բնակիչներից 30 -ը աշխատում էին (16 տղամարդ և 14կին), անաշխատանք էին 5-ը (2 տղամարդ և 3 կին)։
18 անգործունակ մարդկանցից 0-ը աշակերտներ կամ ուսանողներ են, 8-ը թոշակառու, 10-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Данизи (ֆր.)
Սանտա Մարիա Օե

Սանտա Մարիա Օե (իտալերեն՝ Santa Maria Hoè), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 1995 մարդ (2008), խտությունը կազմում է 705 մարդ/կմ²։ Տարածքը կազմում է 3 կմ²։ Փոստային ինդեքս 23889։ Հեռախոսային կոդ՝ 039։


== Ծանոթագրություններ ==
Մարտիրոս խան Դավիթխանյան

Մարտիրոս խան Դավիթխանյան (1843 - 1905), իրանահայ գեներալ, բարերար, պրոֆեսոր, պարսկական կազակական բրիգադի շտաբի պետ, Ղաջարների արքունիքի թագավորական գվարդիայի կոմանդեր։ Նա ռուսերեն է սովորեցրել Իրանի թագավոր Նասր էդ Դին շահ Ղաջարին։


== Վաղ կյանք ==

Մարտիրոսը ծնվել է Սպահանում 1843 թվականին։ Սովորել է Մոսկվայի Լազարյան ճեմարանում, որն ավարտել է գերազանցությամբ։ Այնուհետև նա վերադարձել է Իրան, որտեղ սկսել է դասավանդել ռուսերեն և ֆրանսերեն Դար ուլ-Ֆունուն դպրոցում՝ Իրանի առաջին ժամանակակից բարձրագույն համալսարանում։ Այնտեղ դասավանդել է 32 տարի։


== Կարիերա ==

1873 թվականին Մարտիրոսը սկսել է աշխատել պարսկական բանակում որպես գեներալ՝ միաժամանակ ծառայելով որպես ֆրանսերենի և ռուսերենի թարգմանիչ Հրատարակությունների նախարարությունում և հատուկ պետական թարգմանչական գրասենյակում։ 1879 թվականին, երբ ռուս սպաները ստանձնեցին պարսկական կազակական բրիգադի ուսուցանումը, Մարտիրոսը սկսեց աշխատել բրիգադում որպես թարգմանիչ։ Մարտիրոսը համառորեն բարձրացավ կարիերայի աստիճաններով և հասավ Ռայիս-է Արկան-է Հարբ կոչմանը, որը նշանակում է մարտական շարասյուների ղեկավար։ Հենց այս կոչումով նա նշանակվեց պարսկական կազակական բրիգադի շտաբի պետ. այդ պաշտոնը նա զբաղեցրեց 26 տարի։ Ղաջարների դարաշրջանի վերջում Մարտիրոսը դարձավ Ղաջարների արքունիքի թագավորական գվարդիայի հրամանատար։


== Մարդասիրություն ==

Մարտիրոսը մեծ հողատարածք է նվիրել Իրանի հայ համայնքին, որի վրա կառուցվել է եկեղեցի և Քուշեշ անունով մասնավոր դպրոցը։ Մարտիրոսը նաև Սպահանում մանկատուն է կառուցել և հայտնի է բազմաթիվ հայկական բարեգործական կազմակերպություններին իր մեծ նվիրատվություններով։ Նա իր առանձնատներից մեկի հետևում կառուցել է մեծ բաղնիք՝ բացառապես Թեհրանի հայերի օգտագործման համար։ Այս առաջարկը շատ առատաձեռն էր համայնքի համար, քանի որ այն ժամանակ հայերը մուսուլմանների կողմից համարվում էին անմաքուր, և նրանց արգելվում էր օգտվել քաղաքի հանրային բաղնիքներից։ Ժողովուրդը բաղնիքն անվանել է «Էմիրի բաղնիք»։
Երբ Մարտիրոսի դուստրը՝ Մարիամ Դավիթխանյանը, ամուսնացել է բանակի գլխավոր հրամանատար Ալեքսանդր խան Սեթխանյանի հետ, Մարտիրոսը նրա օժիտին ավելացրել է Իրանի ամենահին փողոցում գտնվող հսկայական առանձնատունը։ Գլխավոր շենքն ուներ հիսուն սենյակ։ Գույքում կային նաև բազմաթիվ առանձին շենքեր ընտանիքի անդամների համար, ինչպես նաև շուշանների լճակ, թենիսի չորս կորտ, ձիերի ախոռներ և վարդերի այգի։


== Անձնական կյանք ==
Մարտիրոսը գրողների մեծ մասի կողմից հիշատակվել է որպես «Մադրոս»։ Թաղված է Թեհրանի Սուրբ Գևորգ եկեղեցում։ Ունեցել է երեք որդի, այդ թվում՝ գեներալ Էսկանդար խան Դավիթխանյանը։


== Ծանոթագրություններ ==
Հովհաննես Կուրկուաս I

Հովհաննես Կուրկուաս I (ծն. և մահ. թթ. անհայտ), Կուրկուաս տոհմի հիմնադիր, պատրիկ և զորավար։ Աչքի է ընկել Վասիլ I-ի (867-886 թթ.) ժամանակ։ 886 թ.-ին նշանակվել է կայսերական գվարդիայի հրամանատար։ Մեղադրվելով կայսեր դեմ դավադրության մեջ՝ կուրացվել է և աքսորվել։


= Տես նաև =
Կուրկուասներ
Մորիլ շրջան (Նեբրասկա)

Մորիլ շրջան (անգլ.՝ Morrill County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 3.688 կմ² է, բնակչությունը՝ 5.440 մարդ (2010 թ. տվյալներով)։ Շրջկենտրոնն է Բրիջպորտ բնակավայրը։ Կազմավորվել է 1908 թ.։
Սնաձոր (գետակ)

Սնաձոր, գետակ Հայաստանի Սյունիքի մարզում, Վարարակ գետի ձախ օժանդակը։ Սկիզբ է առնում Խենթասար լեռան արևմտյան լանջից և Գորիս քաղաքի հյուսիսային մասում միախառնվում մայր գետին։ Երկարությունը 4 կմ է։


== Ծանոթագրություններ ==
Պրեմոլո

Պրեմոլո (իտալերեն՝ Premolo), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 1090 մարդ։ Խտությունը կազմում է 57 մարդ/կմ²։ Տարածքը՝ 18 կմ²։ Փոստային ինդեքս՝ 24020։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լավ երեխաները չեն արտասվում

«Լավ երեխաները չեն արտասվում» (հոլ.՝ Achtste Groepers Huilen Niet), նիդերլանդական ընտանեկան դրամա։ Ռեժիսորը Դենիս Բոթսն է, որը սյուժեն վերցրել է ըստ նիդերլանդցի գրող Ժակ Վրինսի «Վեցերորդ դասարանցիները չեն արտասվում» գրքի։


== Սյուժե ==
12-ամյա Աքքին ոչ այնքան լավ սովորում, բայց գերազանց խաղում է ֆուտբոլ՝ ի հեճուկս իր համադասարանցի Յուպի, որը կարծում է, որ ֆուտբոլն աղջիկների համար չէ։ Նրանց ուսուցիչ Իննան նախատեսում է ֆուտբոլային մրցաշար կազմակերպել։ Բայց Աքքիի մոտ ախտորոշվում է լեյկոզ։ Դասարանցիները ամեն կերպ փորձում են աջակցել նրան, և Աքքին, չնայած իր հիվանդությանը շարունակում է խաղալ։ Նախքան մրցաշարը ուսուցիչները երեխաներին ուղարկում են ուսումնական ճամբար։ Այնտեղ Աքքին բարձրանում է ծառը և չի կարողանում այնտեղից իջնել։ Նրան օգնության է հասնում Յուպը։ Այս կուլմինացիոն պահն էլ նրանց մեջ ծնում է ռոմանտիկ հարաբերություններ։ Շուտով հիվանդությունը հասնում է ուղեղը, և Աքքին ստիպված է լինում հիվանդանոցում պառկել … Մրցաշարի ժամանակ Յուպը կրում է համազգեստ՝ Աքքիի երջանիկ թվանշանով, և նրանց թիմը հաղթում է։


== Դերերում ==
Հաննա Օբբեկ - Աքքի
Նիլս Ֆերքոհայեն - Յուպ
Բրեմ Ֆլիք - Լաուրենս
Եվա վան դեր Խուխտ - ուսուցչուհի Ինա
Լուք Պիտերս - բեղավոր բժիշկ
Յոհաննա տեր Ստեխե - Աքիի մայր
Ռեյկու Բուսսեմեքեր - Աքիի հայր
Քրիս Կոմվալուիս - Աֆիդա


== Արտաքին հղումներ ==
Պաշտոնական կայք (նիդեր.)
Kevin Toma. (16-02-2012)։ «Achtste groepers huilen niet» (հոլանդերեն)։ www.volkskrant.nl։ Վերցված է 2014 թ․ հունվարի 12 
«'Achtse-Groepers Huilen Niet': ode aan Anke uit Bakel» (հոլանդերեն)։ www.ed.nl։ 11 februari 2012։ Վերցված է 2014 թ․ հունվարի 12 
«Recensie Achtste groepers huilen niet» (հոլանդերեն)։ www.telegraaf.nl։ 16 feb 2012։ Վերցված է 2014 թ․ հունվարի 12
Մարսելյեզ

Մարսելյեզ (ֆր.՝ La Marseillaise), Ֆրանսիայի ազգային հիմնը։ Մարսելցիները այդ երգը երգելով Ֆրանսիական Մեծ Հեղափոխության ժամանակ օգնության հասան Փարիզին։ Պատերազմական հիմն է, որ կոչ է անում կռվի դուրս գալ ժողովրդի և հայրենիքի թշնամիների դեմ։
Հեղինակն է Կլոդ Ժոզեֆ Ռուժե դը Լիլը։


== Տեքստ ==
La Marseillaise
Allons enfants de la PatrieLe jour de gloire est arrivé!Contre nous de la tyrannieL'étendard sanglant est levéL'étendard sanglant est levéEntendez-vous dans nos campagnesMugir ces féroces soldats?Ils viennent jusque dans vos bras.Égorger vos fils, vos compagnes!
Aux armes citoyensFormez vos bataillonsMarchons, marchonsQu’un sang impurAbreuve nos sillons
Que veut cette horde d’esclavesDe traîtres, de rois conjurés?Pour qui ces ignobles entravesCes fers dès longtemps préparés?Français, pour nous, ah! quel outrageQuels transports il doit exciter?C’est nous qu’on ose méditerDe rendre à l’antique esclavage!
Quoi ces cohortes étrangères!Feraient la loi dans nos foyers!Quoi! ces phalanges mercenairesTerrasseraient nos fils guerriers!Grand Dieu! par des mains enchaînéesNos fronts sous le joug se ploieraientDe vils despotes deviendraientLes maîtres des destinées.
Tremblez, tyrans et vous perfidesL’opprobre de tous les partisTremblez! vos projets parricidesVont enfin recevoir leurs prix!Tout est soldat pour vous combattreS’ils tombent, nos jeunes hérosLa France en produit de nouveaux,Contre vous tout prêts à se battre.
Français, en guerriers magnanimesPortez ou retenez vos coups!Épargnez ces tristes victimesÀ regret s’armant contre nousMais ces despotes sanguinairesMais ces complices de BouilléTous ces tigres qui, sans pitiéDéchirent le sein de leur mère!
Nous entrerons dans la carrièreQuand nos aînés n’y seront plusNous y trouverons leur poussièreEt la trace de leurs vertusBien moins jaloux de leur survivreQue de partager leur cercueilNous aurons le sublime orgueilDe les venger ou de les suivre!
Amour sacré de la PatrieConduis, soutiens nos bras vengeursLiberté, Liberté chérieCombats avec tes défenseurs!Sous nos drapeaux, que la victoireAccoure à tes mâles accentsQue tes ennemis expirantsVoient ton triomphe et notre gloire!
Մելոդրամա

Մելոդրամա(հուն․՝ μελος - երգ և հուն․՝ Δρα´μα - գործողություն), գրական, գեղարվեստական գրականության, թատրոնի և կինեմատոգրաֆիայի ժանր, որի ստեղծագործությունները բացահայտում են հերոսների հոգևոր և զգացմունքային ներաշխարհը հատուկ վառ էմոցիոնալ հիմքի վրա՝ բարի և չար, սեր և ատելություն և այլն։
Տերմինն առաջին անգամ ի հայտ է եկել 17-րդ դարում՝ Իտալիայում և նախապես օգտագործվել է որպես օպերայի տարատեսակներից մեկը։ XVIII դարի կեսին ֆրանսիական փիլիսոփա, դրամատուրգ, կոմպոզիտոր և արվեստի թեորետիկ Ժան Ժակ Ռուսոն բացահայտեց տերմինի նոր նշանակությունը՝ երաժշտադրամատիկական ստեղծագործություն, որտեղ հերոսները չեն երգում, չեն ներբողում, բայց դրա հետ մեկտեղ երաժշտությունն ուղեկցվում է ստեղծագործության ողջ ընթացքում։ Ռուսոն մշակել է թեորետիկ դրույթներ բեմական ստեղծագործությում բառի և երաժշտության համակցության համար։ Ինչպես նաև Ռուսոն Օ. Կուանյեի հետ գրել է առաջին երաժշտական մելոդրաման՝ «Պիգմալեոնը» (1765 - 1770), որը հիմնված է անտիկ առասպելական սյուժեի վրա։ Դեմոկրատիկական տենդենցներով երաժշտական մելոդրաման սկսեց համատեղվել այն ժամանակ դեռ զարգացող կատակերգական օպերայի հետ, բայց էմոցիանալ կոնտեկստով մելոդրաման իրենից ներկայացնում էր հիմնովին ուրիշ լիրիկական տիպ։ XIX դարում երաժշտական մելոդրաման որպես ինքնուրույն գործող ժանր վերացավ և նրան փոխարինելու եկավ երաժշտահամերգային արտասանողական ժանրը։ Բայց «մելոդրաման»՝ որպես տերմին, պահպանվեց և ունեցավ լայն տարածում որպես դրամատիկական թատրոնի ժանրերից մեկը։


== Ծանոթագրություններ ==
(2282) Անդրես Բելո

(2282) Անդրես Բելո (անգլ.՝ Andres Bello), աստերոիդ աստերոիդների հիմնական գոտում։ Հայտնաբերվել է 1974 թվականի մարտի 22-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,203268 ա. մ., առավելագույնը մոտենում է 2,0275 ա. մ. հեռավորության վրա և հեռանում 2,379 ա. մ.։ Արեգակի շուրջ մեկ ամբողջական պտույտ է կատարում 1194,54 երկրային օրվա ընթացքում, իր ուղեծրով շարժվելով միջինում 0,301372 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2282) Անդրես Բելո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլենև Միներվուա

Վիլենև Միներվուա (ֆր.՝ Villeneuve-Minervois), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 906 մարդ, բնակչության խտությունը` 37.99 մարդ/կմ²։ Բնակավայրը զբաղեցնում է 23.85 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 120 կմ արևմուտք, Կարկասոն քաղաքից` 15 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 619 աշխատունակ (15-64 տարեկան)  բնակիչ, որոնցից ակտիվ էին 393-ը, իսկ ոչ ակտիվները` 226։ Ակտիվության ցուցանիշը կազմում է 63,5 %։ 393 աշխատունակ մարդկանցից աշխատել է 326 անձ (170 տղամարդ և 156 կին)։ Գործազուրկ են եղել 67 անձ (41 տղամարդ և 26 կին)։ 226 անաշխատունակներից 67-ը եղել են աշակերտներ կամ ուսանողներ, 79-ը` թոշակառուներ, իսկ 80-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վալֆոգոնա դե Բալագեր

Վալֆոգոնա դե Բալագեր (իսպ.՝  Vallfogona de Balaguer), համայնք Իսպանիայում՝ կատալոնական Լեյդա պրովինցիայի Նոգերա շրջանում։ Զբաղեցնում է 27 կմ² տարածք։ Բնակչությունը՝ 1788 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Հղումներ ==
Պաշտոնական կայք
Información de la Generalitat de Catalunya Archived 2006-08-22 at the Wayback Machine.
Datos estadísticos
Ղարաբաղի բարբառ

Ղարաբաղի բարբառ, հայերենի «-ում» ճյուղի կենդանի բարբառներից ամենամեծը։


== Նկարագրություն ==
Ըստ ձևաբանական դասակարգման պատկանում է «ում» ճյուղին, ըստ բազմահատկանիշ վիճակագրական դասակարգման՝ արևելյան խմբակցության Ղարաբաղ–Շամախիի կամ ծայր հյուսիսարևելյան միջբարբառախմբին։ Խոսվում է Լեռնային Ղարաբաղի ԻՄ–ում և նրան սահմանակից շրջաններում, ինչպես նաև Հյուսիսային Կովկասի և Միջին Ասիայի հայաբնակ վայրերում։ 
Ղարաբաղի բարբառը հարուստ է ենթաբարբառներով ու խոսվածքներով։ Ձայնավոր հնչյուններն են՝ ա, ա**, ըէ, ի, ի՝, ը, ու, ու**, օ, օ**։ Ունի երկաստիճան ձայնեղազուրկ բաղաձայնական համակարգ, բառասկզբի դիրքում գրաբարի ձայնեղ պայթականների և կիսաշփականների դիմաց խուլեր են։ Առկա են գյ, կյ, քյ քմայինները, բացակայում է ֆ հնչյունը։ Ձայնավորների և երկբարբառների հնչյունափոխության հիմնական դեպքերն են՝ ա>ա**, է (բակ>պակ, պէկ), ի>է, ըէ (միս>մըէս, հինգ>հէնգյ), ու>օ, ու** (տուն>տօն, բուրդ>պուրթ), ո>ու, օ**, վըէ (ախոռ>ախուռ, բողկ>պօղկ, որդի>վըէրթի), այ>ա**, է (հայր>հար, այս>էս), իւ>ու (սիւն>սուն), ոյ>ու** (թոյլ>թուլ)։ Շեշտը վերջընթեր է։ 
Գոյականի հոգնակիակերտ մասնիկներն են՝ էր,նէ, քյ։ Հոլովները հինգն են․ անորոշ սեռականը կազմվում է ու (սարու), որոշյալը՝ էն, ին (սարէն, սարին) թեքույթներով, բացառական, գործիական հոլովներն ունեն համադրական ու վերլուծական կազմություններ (մա՛րթան, մարթին անա, մարթին նըէստա, մարթավ, մարթու անավ, մարթու նըէստավ)։ Պահպանվել են հին հայերենի անձներական թվականները (երկոքեան–ըրկօքան)։ Բայց ունի է, ի, ա խոնարհումները, ապառնի դերբայը կազմվում է ական (ան), վաղակատարը՝ ալ(էլ) ձևույթներով, չկա ժխտական դերբայաձև։ Օժանդակ բայի անցյալի ձևերն են՝ ի, իր, ար․ ինքյ (իքյ), իքյ, ին։ Հարկադրական եղանակն արտահայտվում է՝ ա․ պիտի, բիդի, բէդմա եղանակիչներով (բէդմա խօսիմ), բ․ խոնարհվող պիտիմ բայով ու անորոշ դերբայով (թակէլ պիտիմ, թակէլ պիտիս)։ Ժխտական խոնարհման դեպքում օժանդակ բայը և (հ)ու**չ, (վ)ու**չ, վըէչ ժխտական, մըէր, մըէլ, մի(լ), մըէք, միք արգելական մասնիկները դրվում են ետադաս (կյա**մ ում–կյա**մ չում, քյինացէ–քյինացէ վու**չ, ահիմ–ահիմ ու**չ, կըկարթիմ–կարթիլ չըմ, մուտա՛ց–մուտա՛նու մըէր, մուտա՛ցէքյ-մուտանալ մըէքյ)։


== Գրականություն ==
Աճաոյան Հ․, Քննություն Ղարաբաղի բարբառի, Վաղ–պատ, 1901։
Ղարիբյան Ա․, Հայ բարբառագիտություն, Ե․, 1953։
Դավթյան Կ․, Լեոնային Ղարաբաղի բարբառային քարտեզը, Ե․, 1966։
Ջահուկյան Գ., Հայ բարբառագիտության ներածություն, Ե․, 1972։
Ասորո

Ասորո (իտալերեն՝ Assoro), քաղաք Իտալիայում, գտնվում է Սիցիլիա մարզում՝ Էննա գավառում։ Բնակչությունը 5380 մարդ (2004 թվականի տվյալներով), բնակչության խտությունը 49 մարդ/կմ²։ Զբաղեցնում է 111,4 կմ² տարածք։ Փոստային ինդեքս՝ 94010։ Հեռախոսային կոդ՝ 00935։
Բնակչության հովանավոր սուրբ համարվում է Պետրոնիլլան։


== Արտաքին հղումներ ==
Պաշտոնական կայք (իտալ.)
Հայաստանը 2012 ամառային օլիմպիական խաղերում

Հայաստանը 2012 թվականի հուլիսի 27-ից մինչև օգոստոսի 12-ը Լոնդոնում (Մեծ Բրիտանիա) կայանացած 30-րդ ամառային Օլիմպիական խաղերում մասնակցել է 9 մարզաձևերով։ Խաղերին մասնակցել են 25 մարզիկներ։ Դրոշակակիր՝ Արման Երեմյան (Թաեքվոնդո)։


== Աթլետիկա ==
ՏղամարդիկԿանայք


== Բռնցքամարտ ==
Տղամարդիկ


== Ըմբշամարտ ==

Ազատ ոճՀունահռոմեական


== Թաեքվոնդո ==


== Լող ==
ՏղամարդիկԿանայք


== Ծանրամարտ ==
ՏղամարդիկԿանայք


== Հրաձգություն ==
Օդամղիչ ատրճանակԱտրճանակ


== Ձյուդո ==


== Մարմնամարզություն ==
Մարզական մարմնամարզություն


== Հղումներ ==
20 избранных песен. Хрестоматия. Версия 1.2

20 Избранных Песен. Хрестоматия. Версия 1.2, «Ակվարիում» խմբի երգերի ալբոմ-ժողովածուն, թողարկվել է 1999 թվականին։ Այս ալբոմի մեջ մտել են «Синий альбом», «Треугольник», «Электричество», «Табу», «Акустика», «Радио Африка» и «Равноденствие» ալբոմների ձայնագրությունները։


== Երգացանկ ==
Բոլոր երգերի երաժշտության և բառերի հեղինակը Բորիս Գրեբենշիկն է, բացառությամբ նշված երգերի՝

Великий дворник
Партизаны полной луны
Лебединая сталь
Золото на голубом
Музыка серебряных спиц
Дерево
Поколение дворников
Песни вычерпывающих людей
Рок-н-ролл мёртв
Искусство быть смирным
С утра шёл снег
Электрический пес
Река
Прекрасный Дилетант
Игра наверняка
Старик Козлодоев
Два тракториста
Мочалкин блюз
Сергей Ильич (Մարկ Բոլանի երգը)
Мне Было Бы Легче Петь


== Ծանոթագրություններ ==
Ջաննի Ռիվերա

Ջովաննի (Ջաննի) Ռիվերա (իտալերեն՝ Giovanni (Gianni) Rivera, օգոստոսի 18, 1943(1943-08-18), Ալեսանդրիա, Պիեմոնտ, Իտալիա), իտալացի նախկին պրոֆեսիոնալ ֆուտբոլիստ, հարձակվողական ոճի կիսապաշտպան։ Հանդես է եկել իտալական Ալեսսանդրիա և Միլան ակումբներում և Իտալիայի ազգային հավաքականում։ 1968-ի Եվրոպայի առաջնության չեմպիոն։ Ոսկե գնդակի մրցանակակիր (1969)։ 1973-ի Սերիա A-ի լավագույն ռմբարկու։
Ֆուտբոլիստի կարիերան ավարտելուց հետո սկսել է զբաղվել քաղաքականությամբ, զբաղեցրել է մի շարք պաշտոններ Իտալիայի խորհրդարանում և կառավարությունում։ Այժմ հանդիսանում է Եվրոպական խորհրդարանի անդամ՝ «Ձիթենի» կուսակցությունից։


== Արտաքին հղումներ ==
Ռիվերայի ֆուտբոլային վիճակագրությունը Archived 2014-09-15 at the Wayback Machine.(անգլ.)
Միլանի և Իտալիայի Ոսկե տղան Archived 2014-08-21 at the Wayback Machine.(անգլ.)
Օկտյաբր (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՕկտյաբրՕկտյաբր (ռուս.՝ Октябрь, բաշկիրերեն՝ Октябрь), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկրային սֆերոիդ

Երկրային սֆերուդ (հունարեն՝ σφαίρα-գունդ և ετδος-տեսք), գեոիդի ձևը պատկերող երկրաչափական մարմին․ գնդից տարբերվում է բևեռների ուղղությամբ նկատվող աննշան սեղմվածությամբ։ Պարզագույն դեպքում երկրային սֆերուդը անփոփոխ առանցքի շուրջը հաստատուն անկյունային արագությամբ պտտվող համասեռ հեղուկ զանգվածի հավասարակշռության պատկերն է և համընկնում է պտտման էլիպսոիդին։ Գեոդեզիական խնդիրների լուծման ժամանակ երկրային սֆերուդը սովորաբար փոխարինվում է համապատասխան պտտման էլիպսոիդով. դրանք իրարից քիչ են տարբերվում։
Սեն Լորան դը Կոնյակ

Սեն Լորան դը Կոնյակ (ֆր.՝ Saint-Laurent-de-Cognac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 888 մարդ, բնակչության խտությունը` 81.69 մարդ/կմ²։ Բնակավայրը զբաղեցնում է 10.87 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 591 աշխատունակ (15-64 տարեկան) բնակիչ, որոնցից ակտիվ էին 427-ը, իսկ ոչ ակտիվները` 164։ Ակտիվության ցուցանիշը կազմում է 72,3 %։ 427 աշխատունակ մարդկանցից աշխատել է 387 անձ (214 տղամարդ և 173 կին)։ Գործազուրկ են եղել 40 անձ (19 տղամարդ և 21 կին)։ 164 անաշխատունակներից 29-ը եղել են աշակերտներ կամ ուսանողներ, 89-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուրևների տուն Լյալինի նրբանցքում

Գուրևների տուն Լյալինի նրբանցքում (ռուս.՝ Дом Гурьевых в Лялином переулке), տեսարժանություն Մոսկվայում։
Հասցեն` Կենտրոնական վարչական շրջան, Լյալինի նրբանցք, շենք 3, շինություն 1, Բասմաննի շրջան։
Պահպանվում է որպես մշակութային ժառանգության օբյեկտ։


== Պատմություն ==
Գուրևների տունը Լյալինի նրբանցքում կառուցվել է XVIII դարում։ Այն եղել է գավառական դոկտոր Գ. Ա. Սկիադանի, որն ակտիվորեն պայքարում էր 1771 թվականի Մոսկվայի ժանտախտի համաճարակի դեմ, գույքի (թիվ 3, թիվ 5 տներ և Լյալինի հրապարակի մի հատվածը) մասը։ Դրանից հետո տանտիրուհին եղել է Մ. Վ. Գուրևան։ Շենքն ավերվել է 1812 թվականի հրդեհի պատճառով։ 1820-ական թվականներին վերակառուցվել է։ 1830-ական թվականներից` եկամտաբեր շենք էր։ XIX դարի երկրորդ կեսից մինչև XX դարի սկիզբը վերակառուցվել է։ 1961 թվականին ճակատը վերակառուցվել է։


== Ճարտարապետություն ==
Շենքը կառուցվել է աղյուսից, ունի երկու հարկ, ներառում է մանրամասներ սպիտակ քարից։ Կողային պատերը Լյալինի նրբանցքի դիմաց են։ Տունը զարդարված է կորնթոսյան օրդերի չորս որմնասյուներով, որոնք միացնում են շենքի առաջին և երկրորդ հարկերը։ Երկրորդ հարկի վերևում գտնվում են ցցուն կտրված երեք մեծանկարներ։ Առկա է մինչև 1812 թվականը կառուցված միջնահարկ։ Տունը հագեցած է բնակելի սենյակների սրահաշարերով, վառարաններով, նկուղով, նկուղի կամարներով, քիվերով, առաստաղազարդերով և դռներով։


== Ծանոթագրություններ ==
Սուրբ Աստվածածին եկեղեցի (Հացառատ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, սրբատաշ գորշ տուֆից կառուցված խաչաձև գմբեթավոր փոքր եկեղեցի Հայաստանի Հացառատ գյուղում։ Հավանաբար կառուցվել է VII դարում։ Եկեղեցին եռաբսիդ է, արտաքուստ եռանիստ խաչաթևերով (բացառությամբ արևմուտքի, որը ներսից և դրսից ուղղանկյուն է)։ Անցումը գմբեթի ութանկյուն թմբուկին տրոմպային է։ Մուտքերն արևմուտքից և հարավից են։ Կառուցման ճշգրիտ ժամանակը հայտնի չէ։ Արևմտյան ճակատի 1893 թվականի արձանագրության մեջ հիշատակվող 898 թ. հավանաբար վերանորոգման թվականն է, քանի որ եկեղեցին իր տիպով, դեկորատիվ տարրերով (լուսամուտների երեսակալներ) բնորոշ է VII դարին։ Եկեղեցուն հարավից կից է Սուրբ Գրիգոր եռանավ բազիլիկը (XIX դար)։
Բոլ (Բոլի վտակ)

Անվան այլ կիրառումների համար տե՛ս՝ Բոլ (այլ կիրառումներ)Բոլ (ռուս.՝ Бол ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Բոլ գետի աջ ափին՝ 1 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023443
Հիդրոլոգիական ուսումնասիրությունների կոդը - 103002344
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուզյանբաշ

Ուզյանբաշ (ռուս.՝ Узянбаш, բաշկիրերեն՝ Үҙәнбаш), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 811 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովո-Գոլովաչի

Նովո-Գոլովաչի (ռուս.՝ Ново-Головачи), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 245 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԶՆՏՄ-1

Զրահապատ նորոգումա-տարհանման մեքենա 1 (ԶՆՏՄ-1, БРЭМ-1, «Օբյեկտ 608»), նախատեսված է թաղված և վնասված տեխնիկայի (զրահափոխադրիչ, հետևակի մարտական մեքենա, դեսանտի մարտական մեքենա, տանկեր և այլն)  տարհանման համար (այդ թվում նաև հակառակորդի կրակի տակից)։ Ապահովում է անհրաժեշտ նորոգում և տեխնիկական սպասարկում դաշտային պայմաններում։ Ստեղծվել է Տ-72 հիմնական տանկի ամրաշրջանակի հիման վրա Ա. Մորովի գլխավորությամբ։ Սպառազինության մեջ ընդգրկվել է 1975 թվականին։
Նախատեսված է եղել այն ստորաբաժանումների համար, որոնց սպառազինության մեջ եղել են Տ-64, Տ-72, Տ-80 տանկեր և նրանց ձևափոխված տարբերակները։


== Հատուկ սարքավորումներ ==
Բեռնակիր պլատֆորմ

Բեռնամբարձություն՝ 1500 կգ
Չափեր՝ 1,7х1,4 մԱմբարձիչ

Բեռնամբարձություն՝ 12000 կգ
Ամբարձիչ կեռի առավելագույն բարձրությունը գետնի մակերևույթից՝ 4,36 մ
Կեռի առավելագույն թռիչք՝ 4,40 մԲուլդոզեր-խոփիկ

Խոփթևի լայնություն՝ 3,1 մ
Խորացման առավելագույն մեծություն՝ 0,45 մՆերքին մաշվածքմեղմումով ձողեր

Քարշակվող օբյեկտի զանգված՝ 50000 կգՕժանդակ քարշային կարապիկ

Քարշային առավելագույն ուժ՝ 25000 կգ-ուժ
Քարշային առավելագույն ուժ բազմաճախարակներով՝ 100000 կգ-ուժ
Ճոպանի երկարություն՝ 200-400 մ
Ճոպանի փաթաթման արագություն՝ 0,217 մ/վ


== Ձևափոխումներ ==
ԶՆՏՄ-1 – բազային տարբերակ,
ԶՆՏՄ-1Մ – արդիականացված տարբերակ՝ ստեղծված Տ-90 տանկի հիման վրա, տարբերվում է ամբարձիչի մեծ բեռնամբարձությամբ և կարապիկի ավելի մեծ քարշային ուժով,
БТС-5 – ձևափոխված տարբերակ, ի տարբերություն բազային մոդելի՝ БТС-5-ը ոչ թե նոր է ստեղծվել, այլ պատրաստվել է հիմնանորոգման աշխատանքների ընթացքում Տ-72Ա տանկերի ամրաշրջանակների ձևափոխման արդյունքում։ ԲՏՍ-5 բազային տարբերակն ունի 1,5 տոննայի ամբարձիչ,
БТС-5Б – ուկրաինական ձևափոխված տարբերակ, 12 տոննանոց ամբարձիչով։


== Օպերատորներ ==
 ԽՍՀՄ
 Ադրբեջան – որոշակի քանակության ԶՆՏՄ-1Մ և առնվազն 14 ԲՏՍ-5Բ, 2013 թվականի դրությամբ
 Հայաստան – որոշակի քանակության  ԶՆՏՄ-1, 2012 թվականի դրությամբ
 Բելառուս
 ԳԴՀ – 15 միավոր ԶՆՏՄ-1 մատակարարվել է Խորհրդային Միությունից 1985-1987 թվականների ընթացքում,
 Վրաստան – 6 միավոր ԲՏՍ-5Բ մատակարարվել է Ուկրաինայից 2007 թվականին
 Իրաք – 88 միավոր մատակարարվել է Ուկրաինայից 2006-2010 թվականների ընթացքում՝ 2005 թվականին կնքված 7 մլն դոլրի պայմանագով
 Իրան – որոշակի քանակության ԶՆՏՄ-1, 2012 թվականի դրությամբ
 Կիպրոս – 1 միավոր ԶՆՏՄ-1, 2012 թվականի դրությամբ
 Ռուսաստան – որոշակի քանակության ԶՆՏՄ-1, 2012 թվականի դրությամբ
 Սիրիա – որոշակի քանակության ԶՆՏՄ-1, 2012 թվականի դրությամբ
 Եթովպիա – 4 ԲՏՍ-5Բ մատակարարվել է Ուկրաինայից 2011 թվականին։


== Պատկերասրահ ==
ԶՆՏՄ-1-ը «Տեխնելեգիաները մեքենաշինության ոլորտում» միջազգային ֆորումում
		
		
		
		
		


== Ծանոթագրություններ ==


== Գրականություն ==
Карпенко А.В. Обозрение бронетанковой техники 1905—1995. — Санкт-Петербург: Невский бастион, 1996. — С. 462. — 480 с.
608.ТО-2Э Бронированная ремонтно-эвакуационная машина БРЭМ-1. Техническое описание. — 132 с.


== Արտաքին հղումներ ==
БРЭМ-1 — Каталог продукции Уралвагонзавода.
Отечественная бронетанковая техника
Челябинский тракторный завод: Двигатель В-84 Archived 2012-10-04 at the Wayback Machine.